cyanic-selkie/wikianc huggingface dataset:
আতাউল্লাহ মেনগাল
পাকিস্তানে ফিরে এসে বিএনপির প্রতিষ্ঠাতা
২০০৬ সালের এপ্রিল মাসে তার দেহরক্ষীরা তিনজন সরকারি কর্মচারীকে অপহরণের চেষ্টা করেছিলেন, যার বিরুদ্ধে তিনি তার শিশুদের অপহরণের চেষ্টা করেছিলেন বলে অভিযোগ করা হয়েছিল। অপহৃত পুরুষদের পরে ছেড়ে দেওয়া হয় এবং এক সপ্তাহ পরে স্ট্যান্ডঅফ বন্ধ হয়।
করোনাভাইরাস
করোনাভাইরাস বলতে আরএনএ ভাইরাসের একটি শ্রেণিকে বোঝায় যেগুলি স্তন্যপায়ী প্রাণী এবং পাখিদেরকে আক্রান্ত করে। এগুলো মানুষ ও পাখির শরীরে শ্বাসনালির সংক্রমণ ঘটায়। এই ভাইরাসের সংক্রমণ মৃদু থেকে মারাত্মক হতে পারে। মৃদু সংক্রমণের ক্ষেত্রে সাধারণ সর্দিকাশি হতে পারে (যা অন্য ভাইরাস, যেমন রাইনোভাইরাসের কারনেও হতে পারে), তবে কিছু ভাইরাসের ক্ষেত্রে মারাত্মক সংক্রমণ, যেমন সার্স, মার্স এবং কোভিড-১৯ হতে পারে। অন্যান্য প্রজাতিতে এই লক্ষণের তারতম্য দেখা যায়। যেমন মুরগির মধ্যে এটা ঊর্ধ্ব শ্বাসনালি সংক্রমণ ঘটায়, আবার গরু ও শূকরে এটি ডায়রিয়া সৃষ্টি করে।
করোনাভাইরাস ১৯৬০-এর দশকে প্রথম আবিষ্কৃত হয়। প্রথমদিকে মুরগির মধ্যে সংক্রামক ব্রঙ্কাইটিস ভাইরাস হিসেবে এটি প্রথম দেখা যায়। পরে সাধারণ সর্দি-হাঁচি-কাশিতে আক্রান্ত রোগীদের মধ্যে এরকম দুই ধরনের ভাইরাস পাওয়া যায়। মানুষের মধ্যে পাওয়া ভাইরাস দুটি ‘মনুষ্য করোনাভাইরাস ২২৯ই’ এবং ‘মনুষ্য করোনাভাইরাস ওসি৪৩’ নামে নামকরণ করা হয়। তবে অনেক দেশের ধারণা যে এই ভাইরাসটি চীন সরকার তার দেশের গরিব জনগনকে শেষ করে দেওয়ার জন্য নিজেরাই তৈরি করে নিজেরাই ছড়িয়ে ছিলো। এরপর থেকে বিভিন্ন সময় ভাইরাসটির আরো বেশ কিছু প্রজাতি পাওয়া যায় যার মধ্যে উল্লেখযোগ্য হলো ২০০৩ সালে ‘এসএআরএস-সিওভি’, ২০০৪ সালে ‘এইচসিওভি এনএল৬৩’, ২০০৫ সালে ‘এইচকেইউ১’, ২০১২ সালে ‘এমইআরএস-সিওভি’ এবং সর্বশেষ ২০১৯ সাল চীনে এসএআরএস-সিওভি-২’ পাওয়া যায়(যা বর্তমানে সাধারণত নোভেল করোনাভাইরাস নামেই পরিচিত) এগুলোর মধ্যে অধিকাংশ ভাইরাসের ফলে শ্বাসযন্ত্রের (ফুসফুস) গুরুতর সংক্রমণ দেখা দেয়।
করোনাভাইরাসের প্রাদুর্ভাব (২০১৯-২০২০)
২০১৯ সালের ৩১ ডিসেম্বরে চীনের উহান শহরে করোনাভাইরাসের একটি প্রজাতির সংক্রামণ দেখা দেয়। বিশ্ব স্বাস্থ্য সংস্থা ভাইরাসটিকে প্রাতিষ্ঠানিকভাবে ‘২০১৯-এনসিওভি’ নামকরণ করে। ২০২০ সালের ১৪ই মে পর্যন্ত প্রাপ্ত তথ্য অনুযায়ী বিশ্বের ২১৩টিরও বেশি দেশ ও অধীনস্থ অঞ্চলে 171527453বেশি ব্যক্তি করোনাভাইরাস রোগ ২০১৯-এ আক্রান্ত হয়েছেন বলে সংবাদ প্রতিবেদনে প্রকাশ পেয়েছে। বর্তমানে ব্যক্তির মৃত্যু ঘটেছে 35 লক্ষ'66'হাজার 512 ।153851229 বেশি রোগী সুস্থ হয়ে উঠেছে।
উহানে দেখা দেওয়া ভাইরাস প্রজাতিটি ‘এসএআরএস-সিওভি’ প্রজাতির সাথে ~৭০% জিনগত মিল পাওয়া যায়। অনেকেই অনুমান করছেন নতুন এ প্রজাতিটি সাপ অথবা বাদুড় থেকে এসেছে যদিও অনেক গবেষক এ মতের বিরোধীতা করেন।
শব্দতত্ত্ব
“করোনাভাইরাস” নামটির উৎপত্তি লাতিন শব্দ করোনা থেকে যার অর্থ “মুকুট” বা “হার”। করোনা শব্দটি নিজে গ্রিক κορώνη korṓnē থেকে এসেছে যার অর্থ “মালা” বা “হার”। নামটি ইলেক্ট্রন মাইক্রোস্কোপের মাধ্যমে ভিরিয়নের (ভাইরাসের সংক্রামক আকার) বৈশিষ্ট্যমূলক উপস্থিতিকে নির্দেশ করে। ভিরিয়নের বিশাল কন্দাকৃতি পৃষ্ঠ অভিক্ষেপযুক্ত প্রান্ত রয়েছে যা মুকুটের স্মৃতি তৈরি করে। এর অঙ্গসংস্থান ভাইরাল স্পাইক পেপলোমিয়ার দ্বারা তৈরি হয়েছে যেগুলো মূলত ভাইরাসের পৃষ্ঠে অবস্থিত প্রোটিন।
অঙ্গসংস্থান
alt=Cross-sectional model of a coronavirus|থাম্ব|করোনাভাইরাসের প্রস্থচ্ছেদ করোনাভাইরাস বাল্বাস পৃষ্ঠের সাথে প্লিওমরফিক গোলাকার কণাসদৃশ। ভাইরাস কণার ব্যাস প্রায় ১২০ ন্যানোমিটার। ইলেক্ট্রন মাইক্রোগ্রাফগুলিতে ভাইরাসের আচ্ছাদনটি ইলেক্ট্রন গাঢ় শাঁসগুলির একটি পৃথক জোড়া হিসাবে উপস্থিত হয়।
সকল প্রজাতির করোনাভাইরাসে সাধারণত স্পাইক (এস), এনভেলপ (ই), মেমব্রেন (এম) এবং নিউক্লিওক্যাপসিড (এন) নামক চার ধরনের প্রোটিন দেখা যায়। ভাইরাল আচ্ছাদনে একটি লিপিড বাইলেয়ার থাকে যেখানে মেমব্রেন (এম), এনভেলপ (ই) এবং স্পাইক (এস) কাঠামোগত অ্যাংকর প্রোটিন থাকে। করোনাভাইরাসগুলির একটি উপসেট (বিশেষত বিটাকরোনাভাইরাস "সাবগ্রুপ এ"-এর ​​সদস্যদের) হিমাগ্লুটিনিন অ্যাস্টেরেস নামে একটি সংক্ষিপ্ত স্পাইক-জাতীয় পৃষ্ঠ-প্রোটিন রয়েছে।
জিনোম
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:SARS-CoV_MERS-CoV_genome_organization_and_S-protein_domains.png|থাম্ব|জিনোম অর্গানাইজেশনের পরিকল্পনামূলক উপস্থাপনা এবং SARS-CoV এবং MERS-CoV এর S প্রোটিনের কার্যকরী ডোমেন। করোনাভাইরাসে একটি পজিটিভ সেন্স, এক-সূত্রক আরএনএ জিনোম থাকে। করোনাভাইরাসগুলির জিনোমের আকার প্রায় ২৭ থেকে ৩৪ কিলোবেইজের মধ্যে থাকে। আরএনএ ভাইরাসগুলির মধ্যে এটির জিনোমের আকার একটি বৃহত্তম। জিনোমে একটি ৫′ মিথাইলিটেড ক্যাপ এবং ৩′ পলি অ্যাডেনিলেটেড লেজ থাকে।
একটি করোনাভাইরাসের জন্য জিনোম অর্গানাইজেশন হলো 5'-লিডার-UTR (Untranslated Region) -রেপ্লিকেজ/ ট্রান্সক্রিপটেজ-স্পাইক (S) - এনভেলপ (E) - মেমব্রেন (M) - নিউক্লিওক্যাপসিড (এন) - 3'UTR - পলি (A) লেজ। মুক্ত রিডিং ফ্রেম 1a এবং 1b জিনোমের প্রথম দুই-তৃতীয়াংশ দখল করে এবং রেপ্লিকেজ/ট্রান্সক্রিপটেজ পলিপ্রোটিন এনকোড করে। রেপ্লিকেজ/ট্রান্সক্রিপটেজ পলিপ্রোটিন নিজে থেকেই ভেঙে গিয়ে অ-গাঠনিক প্রোটিন (Nonstructural Proteins, nsps) গঠন করে।
পরবর্তী রিডিং ফ্রেমগুলি চারটি প্রধান গাঠনিক প্রোটিন: স্পাইক, এনভেলপ, মেমব্রেন এবং নিউক্লিওক্যাপসিডকে এনকোড করে। এই রিডিং ফ্রেমগুলোর মধ্যে বিক্ষিপ্ত ফ্রেমগুলো হল আনুষঙ্গিক প্রোটিনগুলির জন্য রিডিং ফ্রেম। নির্দিষ্ট করোনভাইরাসের জন্য তার আনুষঙ্গিক প্রোটিনগুলির সংখ্যা এবং কার্যাবলী নির্দিষ্ট।
অনুপ্রবেশ
সংক্রমণ শুরু হয় যখন ভাইরাল স্পাইক (S) গ্লাইকোপ্রোটিন পরিপূরক বাহক কোষের রিসিপ্টরে সংযুক্ত হয়। সংযুক্তির পর, বাহক কোষ থেকে নিঃসৃত প্রোটিয়েজ, রিসিপ্টর-সংযুক্ত স্পাইক প্রোটিনকে বিদীর্ণ করে এবং সক্রিয় করে দেয়। বাহক কোষের প্রোটিয়েজের প্রাপ্তিসাপেক্ষ, বিচ্ছিন্নকরণ ও সক্রিয়করণ নির্ধারণ করে ভাইরাসটি বাহক কোষে অনুপ্রবেশ করবে এন্ডোসাইটোসিস নাকি বাহক কোষঝিল্লি এর সাথে ভাইরাল এনভেলপ সরাসরি একীভূত হওয়ার মাধ্যমে।
বাহক কোষে অনুপ্রবেশ করে, ভাইরাস কণাটি আবরণী মুক্ত হয় এবং কোষ সাইটোপ্লাজমে এর জিনোম প্রবেশ করে। করোনা ভাইরাস RNA জিনোমে একটি ৫' মিথাইলেটেড ক্যাপ এবং ৩' পলিয়াডেনাইলেটেড টেইল আছে, যা RNA কে ট্রান্সলেশনের জন্য বাহক কোষের রাইবোজোম এর সাথে সংযুক্ত করে। ভাইরাসের প্রাথমিকভাবে অধিক্রমণকারী উন্মুক্ত গঠন কাঠামো, বাহক রাইবোজোম ট্রান্সলেশন করে দীর্ঘ পলিপ্রোটিন গঠন করে। পলিপ্রোটিনের নিজস্ব প্রোটিয়েজ আছে যা পলিপ্রোটিনটিকে বিদীর্ণ করে অনেকগুলো অগঠনমূলক প্রোটিন তৈরি করে।
রেপ্লিকেশন বা, অনুলিপিকরণ
এই কম্পলেক্সটির অন্যতম প্রধান কাজ হচ্ছে ভাইরাসের জিনোমের অনুলিপিকরণ। আরডিআরপি সরাসরি নেগেটিভ-সেন্স জিনোমিক আরএনএ এর সংশ্লেষণকে পজিটিভ-সেন্স জিনোমিক আরএনএ থেকে মধ্যস্থতা করে, যার পরবর্তীতে নেগেটিভ-সেন্স জিনোমিক আরএনএ থেকে পজিটিভ-সেন্স জিনোমিক আরএনএ অনুলিপিকরণ হয়ে থাকে। ভাইরাসের জিনোম এর ট্রান্সক্রিপশন করা কম্পলেক্সটির আরেকটি গুরুত্বপূর্ণ কাজ। আরডিআরপি সরাসরি নেগেটিভ-সেন্স সাবজিনোমিক আরএনএ এর সংশ্লেষণকে পজিটিভ-সেন্স জিনোমিক আরএনএ থেকে মধ্যস্থতা করে, যার পরবর্তীতে এসব নেগেটিভ-সেন্স সাবজিনোমিক আরএনএ অণু অনুযায়ী পজিটিভ-সেন্স এম-আরএনএ এর ট্রান্সক্রিপশন হয়ে থাকে।
নির্গমন
অনুলিপিকৃত পজিটিভ সেন্স জিনোমিক আরএনএ অপত্য ভাইরাসগুলোর জিনোম হিসেবে কাজ করে। প্রাথমিক অধিক্রমণকারী গঠন কাঠামো অনুযায়ী ভাইরাস জিনোমের শেষ তৃতীয়াংশের ট্রান্সক্রাইবকৃত জিন হলো এমআরএনএ গুলি। এই এমআরএনএ গুলো পোষক রাইবোজোম দ্বারা ট্রান্সলেটেড হয়ে গঠনমূলক প্রোটিন এবং কতগুলো সহযোগী প্রোটিন তৈরি করে। এন্ডোপ্লাজমিক রেটিকুলাম এর মধ্যে আরএনএ ট্রান্সলেশন হয়। ভাইরাল গঠনমূলক প্রোটিন S, E এবং M ক্ষরণশীল পথ পরিক্রমণ করে মধ্যবর্তী গলজি প্রকোষ্ঠে অবস্থান করে। সেখানে, M প্রোটিন গুলো বেশিরভাগ প্রোটিন-প্রোটিন মিথস্ক্রিয়া নির্দেশনা করে যা কিনা নিউক্লিওক্যাপসিড এর সাথে বন্ধনের পর ভাইরাসের সমবেত হওয়ার জন্য প্রয়োজনীয়। এক্সোসাইটোসিস প্রক্রিয়ার মাধ্যমে অপত্য ভাইরাসগুলো ক্ষরণকারী প্রকোষ্ঠগুলো দ্বারা বাহক কোষ থেকে নির্গত হয়।
সংক্রমণ
হাঁচি ও কাশির মাধ্যমে সৃষ্ট পানিকণার ফলে আক্রান্তর সংস্পর্শে অপর ব্যক্তি আক্রান্ত হতে পারে। করোনাভাইরাসের স্পাইক প্রোটিনের সাথে আক্রমণের শিকার হতে যাওয়ার কোষের হোস্ট কোষের গ্রাহকপ্রান্তের মিথস্ক্রিয়াই টিস্যু ট্রপিজম, সংক্রাম্যতা এবং প্রজাতির ব্যাপ্তি ইত্যাদির ব্যাপারে তথ্য দেয়। উদাহরণস্বরূপ, সার্স করোনাভাইরাস অ্যাঞ্জিওটেনসিন-রূপান্তরিত এনজাইম ২ (এসিই ২) মানবকোষে সংযুক্তির মাধ্যমে সংক্রামণ ঘটায়।
শ্রেণিবিন্যাস
thumb|করোনাভাইরাসের ফাইলোজেনেটিক বৃক্ষ করোনাভাইরাসের বৈজ্ঞানিক নাম Orthocoronavirinae (অর্থোকরোনাভিরিনি) বা Coronavirinae (করোনাভিরিন্যা) করোনাভাইরাস করোনাভিরিডি পরিবারের সদস্য।
বিবর্তন
সকল প্রকার করোনাভাইরাসের সর্বশেষ সাধারণ পূর্বপুরুষ (মোস্ট রিসেন্ট কমন অ্যানসেস্টর বা এমআরসিএ) এর উৎপত্তি ঘটে আনুমানিক ৮০০০ খ্রিস্টপূর্বাব্দে। আলফাকরোনাভাইরাসের এমআরসিএ ধারা ২৪০০ খ্রিস্টপূর্বাব্দে, বেটাকরোনাভাইরাসের ধারা ৩৩০০ খ্রিস্টপূর্বাব্দে, গামাকরোনাভাইরাসের ধারা ২৮০০ খ্রিস্টপূর্বাব্দে এবং ডেল্টাকরোনাভাইরাসের ধারা ৩০০০ খ্রিস্টপূর্বাব্দে তৈরি হয়েছে। বাদুর এবং পাখির মত উড়ন্ত উষ্ণরক্তধারী মেরুদণ্ডী প্রাণীরাই করোনাভাইরাস জিন-উৎসের বিবর্তন এবং ছড়িয়ে দেওয়ার আদর্শ বাহক (বাদুড়ের জন্য আলফা ও বেটা করোনাভাইরাস, পাখির জন্য গামা এবং ডেল্টাকরোনাভাইরাস)।
বোভাইন করোনাভাইরাস এবং ক্যানাইন শ্বসনযন্ত্রের করোনাভাইরাসের শেষ পূর্বপুরুষ এসেছে (~ ১৯৫০) এর দিকে। বোভাইন এবং মানব করোনাভাইরাস ওসি৪৩ ১৮৯০-এর দিকে ছড়ায়। বোভাইন করোনাভাইরাস ছড়ায় ইকুয়াইন করোনাভাইরাস প্রজাতি থেকে, ১৮ শতকের শেষদিকে।
মানব করোনাভাইরাস ওসি৪৩-এর এমআরসিএ ১৯৫০-এর দিকে উৎপত্তি লাভ করে।
মার্স-কোভি কিছু বাদুড়ের করোনাভাইরাস প্রজাতির সাথে সম্পর্কযুক্ত হলেও ধারণা করা হয় বেশকিছু শতাব্দী আগে এর উৎপত্তি ঘটে। মানব করোনাভাইরাস এনএল৬৩ এবং একটি বাদুড়ের করোনাভাইরাসের এমআরসিএ ৫৬৩-৮২২ বছর আগে উৎপত্তি লাভ করে।
১৯৮৬ সালে বাদুড় করোনাভাইরাস এবং সার্স-কোভির সাথে সম্পর্কযুক্ত ভাইরাস উৎপত্তি লাভ করে। বাদুড়ের সাথে সম্পর্কযুক্ত সার্স ভাইরাসের বিবর্তনের একটু যাত্রাপথ ব্যাখ্যা করা হয়েছে। গবেষকেরা মনে করেন, করোনাভাইরাস দীর্ঘসময় ধরে বাদুড়ের সাথে সাথে বিবর্তিত হয়েছে এবং সার্স-কোভির উত্তরসূরীরা প্রথমে হিপোসিডারিডি গণের প্রজাতির মাধ্যমে সংক্রমিত হয়। এরপরে তা রাইনোলফিডির প্রজাতির মধ্যে, পরবর্তীতে ভামের মধ্যে এটি ছড়ায় এবং সর্বশেষে ছড়ায় মানুষের মধ্যে।
আলপাকা করোনাভাইরাস এবং মানব করোনাভাইরাস ২২৯ই ১৯৬০-এর দিকে উৎপত্তি লাভ করে।
মানব করোনাভাইরাস
ক্ষতির সম্ভাবনার দিক থেকে করোনাভাইরাস বেশ বৈচিত্র্যময়। কিছু প্রকরণ আক্রান্তের ৩০%-এরও বেশিকে মেরে ফেলে (যেমন মার্স-কোভ), কিছু প্রকরণ মোটামুটি নিরীহ, যেমন সাধারণ ঠাণ্ডা। করোনাভাইরাস ঠাণ্ডার পাশাপাশি বড় ধরনের কিছু উপসর্গ সৃষ্টি করে, যেমন জ্বর, ফুলে যাওয়া অ্যাডিনয়েডের ফলে গলা ব্যথা। এগুলো সাধারণত শীতকালে এবং বসন্ত ঋতুর শুরুর দিকে হয়। করোনাভাইরাস নিউমোনিয়া ঘটাতে পারে (সরাসরিভাবে ভাইরাসজনিত নিউমোনিয়া অথবা পরোক্ষভাবে ব্যাকটেরিয়াজনিত নিউমোনিয়া) এবং ব্রঙ্কাইটিসের (সরাসরিভাবে ভাইরাসজনিত ব্রঙ্কাইটিস অথবা পরোক্ষভাবে ব্যাকটেরিয়াজনিত ব্রঙ্কাইটিস) মাধ্যমে। ২০০৩ সালে সার্স-কোভি ছড়ানোর পর থেকে করোনাভাইরাস পরিচিতি পায়। এই ভাইরাস একইসাথে সিভিয়ার এ্যাকিউট রেসপিরেটরি সিনড্রোম (সার্স) এবং ঊর্ধ্ব এবং নিম্ন শ্বাসনালি সংক্রমণ ঘটায়।
মানব করোনাভাইরাসের নিম্নলিখিত প্রকরণ আবিষ্কৃত হয়েছে:
এবং নিচের তিনটি, সাধারণত মারাত্মক হয়ে থাকে:
করোনাভাইরাস এইচকোভি-২২৯ই, -এনএল৬৩, -ওসি৪৩ এবং -এইচকেইউআই মানুষের মধ্যে ক্রমাগত ছড়ায় এবং বিশ্বজুড়ে প্রাপ্তবয়স্ক এবং শিশুদের শ্বসনতন্ত্রে সংক্রমণ ঘটায়।
বহিঃসংযোগ
সরকারি স্বাস্থ্য সংস্থা (প্রশ্ন এবং উত্তর) সেন্টার ফর ডিজিজ কন্ট্রোল অ্যান্ড প্রিভেনশন (যুক্তরাষ্ট্রের সিডিসি) (প্রশ্ন এবং উত্তর) ন্যাশনাল ইন্সটিটিউট ফর অকুপেশনাল সেফটি অ্যান্ড হেলথ কর্তৃক
উপাত্ত ও মানচিত্র
নির্ঝর ক্যান্টনমেন্ট পাবলিক স্কুল ও কলেজ
নির্ঝর ক্যান্টনমেন্ট পাবলিক স্কুল ও কলেজ ঢাকা সেনানিবাসের নির্ঝর এলাকায় অবস্থিত একটি উচ্চ মাধ্যমিক শিক্ষা প্রতিষ্ঠান। প্রায় সাড়ে ছয় একর জমির উপরে তিন তলা বিশিষ্ট বিদ্যালয়য়ের ভবনে রয়েছে মোট ৬২টি কক্ষ। এর মধ্যে ৫০টি শ্রেনিকক্ষসহ অধ্যক্ষ, উপাধ্যক্ষ, প্রশাননিক কক্ষ, হিসাব শাখা, মেডিকেয়ার কক্ষ। রয়েছে একটি সবুজ খেলার মাঠ, শিশুদের পার্ক ও অবিভাবক অপেক্ষাগার। প্রতিষ্ঠানটিতে বর্তমান সভাপতিসহ এ পর্যন্ত মোট পাঁচজন সুদক্ষ এবং চৌকস অফিসার পরিচালনা পর্ষদের সভাপতির পদ অলংকৃত করেছেন এবং এ পর্যন্ত ৭৫ জন শিক্ষক  ৬৪ জন নন-টিচিং স্টাফ এবং নার্সারি থেকে দ্বাদশ শ্রেণী পর্যন্ত ৩৬ টি সেকশনে মোট ১৫৪২ জন শিক্ষার্থী রয়েছে।
ইতিহাস
২০১৬ সালের ২রা জানুয়ারি তৎকালীন সেনাবাহিনী প্রধান জেনারেল আবু বেলাল মোহাম্মদ শফিউল হক, এসবিপি, এনডিসি, পিএসসি বই বিতরণের মাধ্যমে নির্ঝর ক্যান্টনমেন্ট পাবলিক স্কুল ও কলেজের একাডেমিক কার্যক্রম শুরু করেন। প্রতিষ্ঠাতা সভাপতি ছিলেন ব্রিগেডিয়ার জেনারেল আইয়ুব আনসারী, পিএসসি। প্রতিষ্ঠাতা অধ্যক্ষ লে. কর্ণেল মোহাম্মদ জাবের হোসেন, এসইসি'র নেতৃত্বে ৪১ জন শিক্ষক, ৩৬ জন স্টাফ এবং নার্সারি থেকে সপ্তম শ্রেণী পর্যন্ত মোট ২২টি সেকশনে ৭২৮ জন শিক্ষার্থী নিয়ে যাত্রা শুরু করে।
কৃতিত্ব
২০১৭ সালে ৯২ জন ও পিইসিই ৫৯ জন জেএসসি পরীক্ষায় অংশগ্রহণ করেছে। এদের মধ্যে শতভাগ পাসসহ যথাক্রমে পিইসিই তে ৮৯ জন ও জেএসসি তে ৪৯ জন জিপিএ-৫ পেয়েছে।
এইচএসসি-২০২২ এর ফল । মোট পরীক্ষার্থী ২২৮ জন জিপিএ-৫ ২০৫ জন। পাশের হার ১০০%। বিজ্ঞান বিভাগ (পরীক্ষার্থী ২০০, জিপিএ-৫ ১৯৯ জন) । ব্যবসায় শিক্ষা বিভাগ (পরীক্ষার্থী ২৮, জিপিএ-৫ ৬জন)
তথ্যসূত্র
নির্ঝর বার্ষিকী ২০১৮
সৈয়দ আলী আশরাফ
সৈয়দ আলী আশরাফ (৩০ জানুয়ারি ১৯২৪ - ৭ আগস্ট ১৯৯৮) ছিলেন একজন বাংলাদেশী ইসলামী পণ্ডিত এবং একাডেমিক। তিনি করাচী বিশ্ববিদ্যালয়ের ইংরেজি বিভাগের প্রধান এবং ইংরেজির অধ্যাপক ছিলেন।এবং তিনি জ্ঞান ইসলামীকরণের মডেল তৈরী করেন,যা পরবর্তীতে ইসলামিক জীবনে ব্যাপক সাড়া ফেলে। পরবর্তীতে তিনি ১৯৮০ সালে সৌদি আরবের জেদ্দায় বিশ্ব ইসলামী শিক্ষা কেন্দ্রের মহাপরিচালক হন। তিনি ক্যামব্রিজের ইসলামিক একাডেমির প্রতিষ্ঠাতা ও মহাপরিচালকও ছিলেন। ১৯৯৮ সালে বাংলাদেশে মৃত্যুর আগ পর্যন্ত তিনি দারুল ইহসান বিশ্ববিদ্যালয়ের প্রতিষ্ঠাতা উপাচার্য ছিলেন।
শিক্ষা
সৈয়দ আলী আশরাফ বাংলাদেশের ঢাকায় জন্মগ্রহণ করেন। তিনি ঢাকা বিশ্ববিদ্যালয় থেকে ইংরেজিতে স্নাতকোত্তর ডিগ্রি অর্জন করেন এবং কেমব্রিজের ফিটজউইলিয়াম কলেজ থেকে ইংরেজি সাহিত্যে অনার্স এবং পিএইচডি অর্জন করেন।
কর্ম
তিনি একজন বিশিষ্ট লেখক এবং সম্পাদক ছিলেন এবং বিভিন্ন বই এবং অনেক নিবন্ধ সম্পাদনার পাশাপাশি লিখালিখি করেছেন। তার লেখা কিছুর বইয়ের মধ্যে অন্তর্ভুক্ত আছে:
বয়েজটাউন
বয়েজটাউন হল থাইল্যান্ডের পাতায়ায় একটি সমকামী নিষিদ্ধ পল্লি। এটি সোই ৩ এ অবস্থিত, সোই ১৩/৪ এবং সাউথ স্ট্রিটের মধ্যে অবস্থিত।
নাসিরউদ্দিন হায়দার শাহ
নাসিরউদ্দিন হায়দার শাহ (नासिर उद दीन हैदर शाह, ) (৯ সেপ্টেম্বর ১৮০৩ – ৭ জুলাই ১৮৩৭) ছিলেন আওধের দ্বিতীয় বাদশাহ। ১৯ অক্টোবর ১৮২৭ থেকে ৭ জুলাই ১৮৩৭ পর্যন্ত তিনি ক্ষমতায় ছিলেন। নাসিরউদ্দিন ছিলেন গাজিউদ্দিন হায়দার শাহর পুত্র। গাজিউদ্দিনের মৃত্যুর পর নাসিরউদ্দিন ২৫ বছর বয়সে সিংহাসনে বসেন।
উইল ফেরল
জন উইলিয়াম ফেরল (John William Ferrell, ; জন্ম: ১৬ জুলাই ১৯৬৭) হলেন একজন মার্কিন অভিনেতা, কৌতুকাভিনেতা, প্রযোজক ও লেখক। তিনি ১৯৯০-এর দশকে এনবিসির স্কেচ হাস্যরসাত্মক শো স্যাটারডে নাইট লাইভ-এ কাজ করে প্রতিষ্ঠা লাভ করেন। পরবর্তীতে তিনি অ্যাঙ্করম্যান: দ্য লিজেন্ড অব রন বারগুন্ডি (২০০৪), টালেডেগা নাইটস (২০০৬), স্টেপ ব্রাদার্স (২০০৮), দ্য আদার গাইজ (২০১০) এবং অ্যাঙ্করম্যান টু: দ্য লিজেন্ড কন্টিনিউস (২০১৩) চলচ্চিত্রে অভিনয় করেন। একটি চলচ্চিত্র ব্যতীত সবকয়টি চলচ্চিত্রের চিত্রনাট্য রচনা করেন তার রম্য সঙ্গী অ্যাডাম ম্যাকে। তারা দুজনে মিলে ২০০৭ সালে ফানি অর ডাই নামে একটি রম্য ওয়েবসাইট প্রতিষ্ঠা করেন। তার অন্যান্য উল্লেখযোগ্য চলচ্চিত্র হল এলফ ও ওল্ড স্কুল (২০০৩), ব্লেডস অব গ্লোরি (২০০৭), মেগামাইন্ড (২০১০), দ্য লেগো মুভি (২০১৪), ও ড্যাডিস হোম (২০১৫)।
ফেরল ১৯৯০-এর দশকের শেষের দিকে ও ২০০০-এর দশকের হলিউডের রম্য অভিনয়শিল্পীদের প্রজন্ম "ফ্র্যাট প্যাক"-এর একজন হিসেবে বিবেচিত হন। এই প্রজন্মের অন্যান্যরা হলে জ্যাক ব্ল্যাক, বেন স্টিলার, স্টিভ কারেল, ভিন্স ভন, ওয়েন ভ্রাতৃদ্বয় ও লুক উইলসন। তিনি স্যাটারডে নাইট লাইভ অনুষ্ঠানে তার কাজের জন্য একটি এমি পুরস্কারের মনোনয়ন এবং দ্য প্রডিউসার্স (২০০৫) ও স্ট্রেঞ্জার দ্যান ফিকশন (২০০৬) চলচ্চিত্রে অভিনয় করে দুটি গোল্ডেন গ্লোব পুরস্কারের মনোনয়ন লাভ করেন। ২০১৫ সালে শ্রেষ্ঠ কৌতুকাভিনয়শিল্পী হিসেবে ব্রিটিশ জিকিউ বর্ষসেরা পুরস্কার পুরস্কার লাভ করেন। ২০১৫ সালের ২৪শে মার্চ হলিউড ওয়াক অব ফেমে তার নামাঙ্কিত তারকা খচিত হয়।
ইয়াহিয়া ইবনে খালিদ
থাম্ব|ইয়াহিয়া ইবনে খালিদের সমাধি ইয়াহিয়া ইবনে খালিদ ( يحيى بن خالد ; মৃমৃত্যু-৮০৬ সাল) ছিলেন খালিদ ইবনে বার্মাকের পুত্র। তিনি শক্তিশালী ইরান-আসিরিয়ান বার্মাকিডস পরিবারের সদস্য ছিলেন। ৭৬৫ সালের দিকে, তিনি খলিফা আল-মনসুর কর্তৃক অধরবাজায়নে নিযুক্ত হন। ইয়াহিয়ার পুত্র ফাদল ইবনে ইয়াহইয়া রায়েতে জন্মগ্রহণ করেছিল ,এবং একসময়ে খলিফা আল-মাহদীর পুত্র হারুনের জন্ম হয়েছিল ৭৭৮ সালে। আল-মাহদি ইয়াহিয়াকে হারুনের শিক্ষার দায়িত্ব দিয়েছিলেন।
আল-হাদী যখন খলিফা ছিলেন তখন ইয়াহিয়া খলিফা হারুনের পরিবর্তে তাঁর নিজের পুত্রের উত্তরাধিকারী হিসাবে ঘোষণা করা থেকে বেশ কয়েকবার ব্যর্থ হন। অবশেষে তিনি তা করেন এবং ইয়াহিয়াকে কারাগারে বন্দী করলেন। কিন্তু তার কিছুকাল পরে মারা গেলেন। হারুন যখন হারুন আল-রশিদ হিসাবে খলিফা হয়েছিলেন, তিনি ইয়াহিয়াকে  উজির হিসেবে নিয়োগ করেছিলেন  । তার প্রভাবে খলিফা বাগদাদে ভারত থেকে বহু বিদ্বান এবং মাস্টার, বিশেষত বৌদ্ধদের আমন্ত্রণ জানিয়েছিলেন। এই সময়ে  মুসলিম এবং অমুসলিম উভয় গ্রন্থের একটি তালিকা তৈরি করেছিলেন, কিতাব আল-ফিহ্রিস্ট , বৌদ্ধ রচনার একটি তালিকা অন্তর্ভুক্ত করেছিলেন। এর মধ্যে বুদ্ধের পূর্ববর্তী জীবন নিয়ে রচিত  কিতাব আল-বুদ হল   একটি আরবি সংস্করণ ।
তাঁর তিন পুত্র ছিল, যার মধ্যে জাফর তাঁর উজির হয়েছিলেন, মুসা দামাস্কাস শাসন করেছিলেন এবং ফাদল ছিলেন তৎকালীন মিশরের খুরাসানের গভর্নর হয়েছিলেন। ৮০৩ সালে তার পরিবারের মর্যাদাহানির শিকার হয়  এবং তাকে কারাগারে বন্দী করা হয় ।যেখানে তিনি ৮০৬ সালে মারা যান (গল্প অনুসারে, কারণ তার ছেলে জাফর হারুন আল-রশিদের বোনের সাথে সম্পর্ক ছিল । সম্ভবত পরিবারটিও  অনেক শক্তিশালী ছিল )।
দ্বিতীয় ভাস্কর
thumb|দ্বিতীয় ভাস্করের মতে পৃথিবীর ব্যাস ১৫৮১ [[যোজন]] ভাস্কর (এছাড়াও ভাস্করাচার্য নামে এবং প্রথম ভাস্কর (১১১৪–১১৮৫)-এর সাথে বিভ্রান্তি এড়ানোর জন্য দ্বিতীয় ভাস্কর হিসেবে পরিচিত) ছিলেন একজন ভারতীয় গণিতবিদ এবং জ্যোতির্বিজ্ঞানী। তিনি ভারতের বিজাপুরে (বর্তমানে কর্ণাটক) জন্মগ্রহণ করেন।
১৯৮১ সালের ২০ নভেম্বর ভারতীয় মহাকাশ গবেষণা সংস্থা থেকে দ্বিতীয় ভাস্কর নামে একটি কৃত্তিম উপগ্রহ ছাড়া হয়।
জীবনী
ভাস্কর তাঁর জন্ম এবং প্রধান কাজের তারিখ সম্পর্কে আর্য মিটারের একটি পঙক্তিতে বর্ণনা করেন: "রস-গুণ-পূর্ণ-মহীসম শক-নৃপ সময়েঽভবত মমোত্পত্তিঃ। রস-গুণ-বর্ষেণ ময়া সিদ্ধান্ত-শিরোমণী রচিতাঃ॥"
এই থেকে ধারণা প্রকাশ পায় যে তিনি ১০৩৬ শকাব্দে (১১১৪ খ্রিস্টাব্দ) জন্মগ্রহণ করেন। তিনি ৩৬ বছর বয়সে সিদ্ধান্ত শিরোমণি রচনা করেন। তিনি ৬৯ বছর বয়সে (১১৮৩ খ্রিস্টাব্দে) করন-কুতূহল নামক অন্য আরেকটি রচনা তৈরি করেন। তার কাজসমূহে ব্রহ্মগুপ্ত, শ্রীধর, মহাবীর, পদ্মনাভ এবং অন্যান্য পূর্বসুরীদের প্রভাব দেখা যায়।
ভাস্কর কর্ণাটকের বিজ্জবিড় শহরে বসবাস করতেন। এ শহরের নাম পরিবর্তন করে বিজাপুর রাখা হয়। শহরটি পশ্চিমঘাটে সহ্য পর্বতের কাছাকাছি। তার বাবা দৈবজ্ঞচূড়ামণি মহেশ্বর উপাধ্যায়। এসব তথ্য জানা যায় একটা তামার ফলক থেকে। ফলকটি নাসিক থেকে সত্তর মাইল দূরে চালিস গাঁ নামে এক জায়গায় ভাউদাজি আবিষ্কার করেন। ভস্করের পিতাও ছিলেন একজন প্রাজ্ঞ ব্যক্তি।
সিদ্ধান্তশিরমনি
ভাস্করের সর্বশ্রেষ্ঠ রচনা 'সিদ্ধান্ত-শিরমণি'(১১৫০)। ছত্রিশ বছর বয়সে তিনি এই বই লিখেন। 'করণ কুহুতল' ও 'সর্বতোভদ্র' বই দুটিও তার রচনা। 'সিদ্ধান্ত-শিরমণি' বইটিতে রয়েছে চারটি খণ্ড - লীলাবতী, বীজগণিত, গ্রহ গণিতাধ্যায় ও গোলধ্যায়।
লীলাবতী
সিদ্ধান্ত শিরমনি বইয়ের একটি খণ্ডের নাম লীলাবতী। লীলাবতী খণ্ডটি নিয়ে একাধিক কাহিনী প্রচলিত রয়েছে। লীলাবতী ও বীজগণিত হচ্ছে গণিতের বই। লীলাবতী সম্ভবত ভাস্করের কন্যা ছিলেন।ধারণা করা হয় খুব অল্প বয়সে বিধবা হয়ে তিনি বাবার ঘরে চলে আসেন।ভাস্কর তাকে ধীরে ধীরে পাটিগণিত শেখান। তখনই তিনি বইটি লিখেন। মেয়ের নামে নাম দেন। আর এক মতে, ভাস্করের কোন মেয়ে ছিল না। তার স্ত্রীর নাম ছিল লীলাবতী। তার স্মরণে তিনি বইটির নাম দেন। তবে বইয়ের নানা জায়গায় এমন কিছু সম্বোধন আছে যে অনেকে ভাবছেন লীলাবতী এক কাল্পনিক নাম। কোথাও বলেছেন- 'অয়ি বালে লীলাবতী', কোথাও সখে, কান্তে, বৎসে বলে সম্বোধন করেছেন। লীলাবতী লেখার ধরনটা কথপকথন। কথা বলতে বলতে অঙ্ক শেখাচ্ছেন। লীলাবতী শব্দটির অর্থ গুণসম্পন্না।
বীজগণিত
'লীলাবতী'-তে ব্রহ্মগুপ্ত, শ্রীধর ও পদ্মনাভের নাম উল্লেখ আছে। শ্রীধর দ্বিঘাত সমীকরণের সমাধানের যে উপায় বার করেছিলেন। পদ্মনাভের বীজগণিতের কথা আমরা প্রথম ভাস্করের রচনা থেকে জানতে পারি।
জ্যোতির্বিজ্ঞান
যদি f(a)=f(b)=0 তাহলে, f’(x)=0 যখন a is less than x SPamp x is less than b একে অন্তরকলন বলা হয়!।
ত্রিকোণমিতি
'ত্রিকোণমিতি'-তে সাইন, কোসাইন এসবের নানা ডিগ্রি কোণের প্রতিটির একটি নির্দিষ্ট মান থাকেে। এ সকল মানের জন্য একটি সারণি আছে।
এই সারনি তৈরির কাজটি করেছিলেন ভাস্কর। ভাস্কর ১ ডিগ্রি অন্তর অন্তর কোণের সাইন কোসাইন বের করেছিলেন।
পদার্থ বিজ্ঞান
তরলের পৃষ্ঠটান ধর্মে সম্পর্কে ভাস্কর আলোচনা করেছেন।
পত্ররন্ধ্র
উদ্ভিদবিদ্যায় স্টোমা বা পত্ররন্ধ্র (বহুবচন "স্টোমাটা"), যাকে স্টোমেট (বহুবচন "স্টোমেটস") [1] (গ্রীক from, "মুখ" থেকে) বলা হয়, [2] একটি ছিদ্র, যা পাতা, ডালপালার এপিডার্মিসে পাওয়া যায়, এবং অন্যান্য অঙ্গগুলি যা গ্যাস বিনিময়কে সহায়তা করে। ছিদ্রটি স্টোরমাটাল খোলার আকারকে নিয়ন্ত্রণ করার জন্য দায়ী গার্ড সেল হিসাবে পরিচিত বিশেষত পেরেনচাইমা কোষগুলির একটি জুড়ি দ্বারা সীমানাযুক্ত এই শব্দটি সাধারণত যৌগিকভাবে পুরো স্টোম্যাটাল কমপ্লেক্সকে বোঝার জন্য ব্যবহৃত হয়, জোড়াযুক্ত প্রহরী কোষ এবং ছিদ্র নিজেই গঠিত যা স্টোম্যাটাল অ্যাপারচার হিসাবে পরিচিত। [3] বায়ু এই উদ্যানগুলির মাধ্যমে বায়বীয় বিচ্ছুরণের মাধ্যমে উদ্ভিদে প্রবেশ করে এবং এতে কার্বন ডাই অক্সাইড থাকে যা সালোকসংশ্লেষণ এবং অক্সিজেনে ব্যবহৃত হয় যা শ্বাসকষ্টে ব্যবহৃত হয়। সালোকসংশ্লেষণের উপ-পণ্য হিসাবে উৎপাদিত অক্সিজেন এই একই খোলার মাধ্যমে বায়ুমণ্ডলে বিচ্ছুরিত হয়। এছাড়াও, জলীয় বাষ্প স্টোমাটার মাধ্যমে বায়ুমণ্ডলে ট্রান্সপায়ার নামক প্রক্রিয়াতে বিচ্ছুরিত হয়। স্টোম্যাটা লিভারওয়োর্টস বাদে সমস্ত জমি উদ্ভিদ গোষ্ঠীর স্পোরোফাইট প্রজন্মে উপস্থিত রয়েছে। ভাস্কুলার গাছগুলিতে স্টোমাটার সংখ্যা, আকার এবং বণ্টন ব্যাপকভাবে পরিবর্তিত হয়। ডিকোটাইল্ডনে সাধারণত উপরের পৃষ্ঠের তুলনায় পাতাগুলির নিচের পৃষ্ঠে বেশি স্টোমাটা থাকে। পেঁয়াজ, ওট এবং ভুট্টার মতো মনোোকটিলেডনের উভয় পাতাগুলিতে প্রায় একই পরিমাণে স্টোমাটা থাকতে পারে। [৪]: ৫ ভাসমান পাতাসহ উদ্ভিদে স্টোমাটা কেবল ওপরের এপিডার্মিসে পাওয়া যায় এবং ডুবে থাকা পাতাগুলিতে পুরো স্টোমাটার অভাব হতে পারে। বেশিরভাগ গাছের প্রজাতির স্টোমাটা কেবল নিচের পাতার পৃষ্ঠে থাকে 5 উপরের এবং নিচের উভয় পাতায় স্টোমাটাযুক্ত পাতাগুলি বলা হয় অ্যাম্ফিস্টোমেটাস পাতা; স্টোমাটা কেবল নিচের তলদেশের পাতাগুলি হাইপোস্টোমেটাস এবং স্টোমাটার সাথে কেবল ওপরের পৃষ্ঠের পাতাগুলি এপিস্টোমেটাস বা হাইপারস্টোমেটাস হয় [ আকার প্রজাতিগুলিতে পরিবর্তিত হয়, প্রান্ত থেকে শেষের দৈর্ঘ্য 10 থেকে 80 মিমি এবং প্রস্থ কয়েক থেকে 50 মিমি অবধি থাকে
গঠন
প্রজাতির ওপর নির্ভর করে পাতার প্রতি এক  বর্গ সেন্টিমিটারে ১,০০০ হতে ৬০,০০০ পত্ররন্ধ্র থাকতে পারে।
প্রাণীকুলের অপরিহার্য প্রক্রিয়া
এর মাধ্যমে উদ্ভিদ অক্সিজেন ত্যাগ করে এবং কার্বন-ডাই-অক্সাইড গ্রহণ করে। আর এ অক্সিজেন যা উদ্ভিদ ত্যাগ করে তা আমরা গ্রহণ করি। তাই এটি শুধু উদ্ভিদেরও নয়, প্রাণীদের জন্যেও গুরুত্বপূর্ণ।
আজটেক-টানোয়া ভাষাসমূহ
thumb|200px|কিওয়া-তানোয়ান ভাষাসমূহের ভৌগোলিক বিস্তার thumb|200px|উটো-আজটেকান ভাষাসমূহের ভৌগোলিক বিস্তার আজটেক-তানোয়ান ভাষাসমূহ (Aztec-Tanoan languages) হল একটি কাল্পনিক এবং অপ্রদর্শিত ভাষা পরিবার যা তানোয়ান এবং উটো-আজটেকান পরিবারের মধ্যে একটি বংশগত সম্পর্ক রয়েছে। কিছু আকারে, আজটেক-তানোয়ান বিচ্ছিন্ন জুনিকেও অন্তর্ভুক্ত করেছে। এই প্রস্তাবিত শ্রেণীবিভাগটি সুনির্দিষ্টভাবে প্রদর্শিত হয়নি, মূলত দুটি ভাষা পরিবারের মধ্যবর্তী পর্যায়ে পুনর্গঠনের ধীর অগ্রগতির কারণে, তবে এখনও অনেক ভাষাবিদদের দ্বারা প্রতিশ্রুতিশীল বলে বিবেচিত হয়।
আদিবাসী আমেরিকান ভাষাসমূহের একটি কল্পিত প্রধান ভাষা পরিবার। এই পরিবারে বৃহত্তর উটো-আজটেকান ভাষাসমূহ এবং ক্ষুদ্রতর কিওয়া-তানোয়ান ভাষাসমূহ অন্তর্ভুক্ত বলে কল্পনা করা হয়েছে। উটো-আজটেকান ভাষাগুলি মেক্সিকো ও উত্তর গুয়াতেমালাতে বহুল প্রচলিত এবং ক্যালিফোর্নিয়া, দ্য গ্রেট বেসিন এবং অ্যারিজোনাতে স্বল্প প্রচলিত। অন্যদিকে কিওয়া-তানোয়ান ভাষাগুলি নিউ মেক্সিকো ও ওকলাহোমা অঙ্গরাজ্যে প্রচলিত; কিওয়া, তিওয়া, তেওয়া ও তোওয়া ভাষা চারটি নিয়ে এই উপ-পরিবারটি গঠিত।
এ. কে. এম. শামসুজ্জোহা
আবুল খায়ের মোহাম্মদ শামসুজ্জোহা যিনি এ কে এম শামসুজ্জোহা  নামে পরিচিত ছিলেন। একজন বাংলাদেশ আওয়ামী লীগের রাজনীতিবিদ ও সাবেক সংসদ সদস্য। তার নির্বাচনী এলাকা নারায়ণগঞ্জ। স্বাধীনতা ও মুক্তিযুদ্ধ ক্ষেত্রে অনন্যসাধারণ ও কৃতিত্বপূর্ণ অবদানের স্বীকৃতিস্বরূপ তাকে ২০১২ সালে মরণোত্তর স্বাধীনতা পদক ২০১১ দেয়া হয়।
প্রাথমিক জীবন
তিনি ১৯২৪ সালে নারায়ণগঞ্জ জেলায় জন্মগ্রহণ করেন। তার পিতার নাম খান সাহেব এম. ওসমান আলী এবং মাতার নাম জামিলা ওসমান। তিনি ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন।
কর্ম ও রাজনৈতিক জীবন
১৯৪২ সালে তিনি নারায়ণগঞ্জ ছাত্র মুসলিম লীগের সাধারণ সম্পাদক হন ও ১৯৪৫ সালে শিক্ষা আন্দোলনে অংশগ্রহণ করেন। ১৯৪৯ সালে তিনি আওয়ামী মুসলিম লীগে সদস্য হিসেবে যোগ দেন। ১৯৫২ সালে তিনি নারায়ণগঞ্জ ভাষা সংগ্রাম পরিষদের সভাপতি হিসেবে ভাষা আন্দোলনে নেতৃত্ব দেন। সেই সময় একটি মিথ্যা মামলায় তাকে ১৮ মাস কারাবন্দী রাখা হয়। ১৯৬৪ সালে নারায়ণগঞ্জ মহকুমা সাম্প্রদায়িক দাঙ্গা প্রতিরোধ কমিটির আহ্বায়কের দায়িত্ব পালন করেন। তিনি ১৯৭০-এর নির্বাচনে পাকিস্তান জাতীয় পরিষদের সদস্য নির্বাচিত হন। মুক্তিযুদ্ধের সময় মুজিবনগর সরকারের প্রতিনিধি হিসেবে ভারতের বিভিন্ন রাজ্য ভ্রমণ করে জনমত গঠন ও তহবিল সংগ্রহে তিনি গুরুত্বপূর্ণ ভূমিকা রাখেন। ১৯৭১ সালের ১৭ ডিসেম্বর তিনি মুজিবনগর সরকারের প্রতিনিধি হিসেবে প্রথম বেতার ভাষণ প্রদান করেন এবং দেশের সর্বোচ্চ আদালতে জাতীয় পতাকা উত্তোলন করেন।
তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-৩০ আসন থেকে সংসদ সদস্য নির্বাচিত হন। বঙ্গবন্ধুর হত্যাকাণ্ডের পর মন্ত্রিত্ব গ্রহণের প্রস্তাব প্রত্যাখ্যান করলে তাকে ১৮ মাস বন্দী রাখা হয়।
ব্যক্তিগত জীবন
ব্যক্তিগত জীবনে তিনি ১৯৫০ সালে নাগিনা জোহাকে বিয়ে করেন।  তার তিন পুত্র সংসদীয় নির্বাচনে জয়লাভ করে ও সাংসদ নির্বাচিত হয়। তাদের মধ্যে সেলিম ওসমান ও নাসিম ওসমান জাতীয় পার্টি থেকে নির্বাচিত এবং শামীম ওসমান বাংলাদেশ আওয়ামী লীগ থেকে নির্বাচিত হন।
মৃত্যু
তিনি ২০ ফেব্রুয়ারি, ১৯৮৭ সালে মারা যান।
পলিমার টিভি
পলিমার টিভি একটি ভারতীয় টিভি চ্যানেল, যা তামিল ভাষায় অনুষ্ঠানমালা সম্প্রচার করে থাকে। চ্যানেলটির প্রধান কার্যালয় চেন্নাইতে অবস্থিত। চ্যানেলটি বিনোদনধর্মী অনুষ্ঠানমালা সম্প্রচার করে থাকে। কালারস টিভি, সনি টিভি ও সাব টিভি এর জনপ্রিয় হিন্দি সিরিয়ালগুলো তামিল ভাষায় ডাবিং করে সম্প্রচার হয় চ্যানেলটিতে।
সম্প্রচার এলাকা
চ্যানেলটি তামিলনাড়ুর পাশাপাশি মালয়েশিয়াতেও উপলভ্য।
ইন্দোনেশীয় ব্রোঞ্জ কুঠার
ইন্দোনেশীয় ব্রোঞ্জ কুঠার হচ্ছে ব্রোঞ্জ যুগের বস্তু যা ইন্দোনেশীয় আর্কিপেলাগোতে ১ম থেকে ২য় শতকের মধ্যে তৈরি করা হয়েছিলো। জাভা, বালি, সুলাবেসি, পুর্বাঞ্চলের দ্বীপসমূহে এবং পাপুয়ার লেক সেনতানির আশপাশের বিভিন্ন প্রত্নতাত্ত্বিক স্থানের ব্রোঞ্জ উৎপাদন কেন্দ্র কিংবা সমাধিস্থানের ব্রোঞ্জের কুঠার পাওয়া গেছে। ব্রোঞ্জ কুঠারের উপস্থিতি ১ম শতকে এই দ্বীপাঞ্চলে মাত্রাতীত ব্যবসায়ী নেটওয়ার্কসের উপস্থিতি প্রমাণ করে এবং ডং সং সংস্কৃতির সংগে যোগসূত্র ভাবা হয়।
প্রত্নতত্ত্ব
পাত আকৃতির ব্রোঞ্জ কুড়ালে বিভিন্ন বিন্যাস থেকে এবং এটা এত অস্ত্র কিংবা কৃষিকাজের উপকরণ হিসেবে ব্যবহারের জন্যে খুব দুর্বল যা কুড়ালের উৎসবে ব্যবহার নির্দেশ করে।
১ম থেকে ২য় শতক থেকে প্রিক্লাসিক যুগ পর্যন্ত উৎসবের কুঠার নির্মাণ অব্যাহত ছিলো। এই যুগে ব্রোঞ্জ ধাতুর শিল্পকারখানা বিস্তার লাভ করে বিশেষ করে জাভা এবং বালি দ্বীপে। এইসকল কারখানা উৎসবের ব্রোঞ্জ কুড়ালসহ ইন্দোনেশিয়ার বিভিন্ন ব্রোঞ্জ সামগ্রী প্রস্তুত করতো। জাভায় বেশকিছু সোয়ালো লেজযুক্ত ব্রোঞ্জ কুঠার পাওয়া গেছে। এনথ্রোমরফিক নকশা করা বৃহৎ আকারের কুঠার পাওয়া গেছে রটে দ্বীপে এবং মাকাসসারে। বিভিন্ন স্থানে উৎসব কুঠার প্রাপ্তি ইন্দোনেশীয় দ্বীপপুঞ্জে ১ম শতাব্দীতে আন্তঃদ্বীপীয় বাণিজ্যের সন্ধান দেয়।
ধরণ
ইন্দোনেশিয়ায় বিভিন্ন ধরনের উৎসব ব্রোঞ্জ কুঠার পাওয়া গেছে। এসব ব্রোঞ্জ কুঠারের মধ্যকার সাদৃশ্য হচ্ছে তাদের শৈল্পিক বিন্যাস এবং ভঙ্গুর নকশা যা এদের উৎসবে ব্যবহার নির্দেশ করে। ১৮৭৫ সালে উত্তর রটের লান্ডুতে একটি ব্রোঞ্জ উৎসব কুঠার পাওয়া গেছে যাতে এনথ্রোপোমর্ফিক নকশা জ্যামিতিক বিন্যাস যেমন ঘনাকারযুক্ত বৃত্ত, মাছের কাটার বিন্যাস এবং সর্পিলাকৃতি বিন্যাসে সাজানো যা দক্ষিণ পশ্চিম প্রশান্তমহাসাগরীয় অঞ্চলের প্রাক শিল্পকর্মের সংগে সাদৃশ্যপূর্ণ। মূলভূমি এশিয়া থেকে আসা নকশাও দেখা গেছে। এটা সুলাবেসিতে প্রাপ্ত কুঠারের সদৃশ যা ইন্দোনেশিয়ার জাতীয় জাদুঘরে সংরক্ষিত আছে।
ফতুল্লা রেলওয়ে স্টেশন
ফতুল্লা রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলার নারায়ণগঞ্জ সদর উপজেলার ফতুল্লা ইউনিয়নে অবস্থিত একটি রেলওয়ে স্টেশন।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এই লাইনের স্টেশন হিসেবে ফতুল্লা রেলওয়ে স্টেশন তৈরি করা হয়।
পরিষেবা
ফতুল্লা রেলওয়ে স্টেশন দিয়ে নারায়ণগঞ্জ কমিউটার ও কয়েকটি লোকাল ট্রেন চলাচল করে।
বৈশালী রমেশবাবু
থাম্ব|বিশ্ব যুব দাবা অলিম্পিয়াডে বৈশালী রমেশবাবু। বৈশালী রমেশবাবু (জন্ম ২০০১) চেন্নাইয়ের একজন ভারতীয় দাবা খেলোয়াড় যিনি আন্তর্জাতিক মাস্টার (IM) এবং মহিলা গ্র্যান্ডমাস্টার (WGM) এর ফিদে খেতাব অর্জন করেছেন।
ব্যক্তিগত জীবন
বৈশালী রমেশবাবুর জন্ম চেন্নাইয়ের এক তামিল পরিবারে। তিনি গ্র্যান্ডমাস্টার প্রজ্ঞানন্দ রমেশবাবুর দিদি। তার বাবা রমেশবাবু টিএনএসসি ব্যাঙ্কে শাখা ব্যবস্থাপক হিসেবে কাজ করেন। তার মা নাগলক্ষ্মী একজন গৃহিণী।
কর্মজীবন
বৈশালী ২০১২ সালে মেয়েদের বিশ্ব যুব দাবা চ্যাম্পিয়নশিপ অনূর্ধ্ব-১২ এবং ২০১৫ সালে অনূর্ধ্ব-১৪ শিরোপা জিতেছিলেন। ২০১৬ সালে, তিনি মহিলা আন্তর্জাতিক মাস্টার (WIM) শিরোপা পেয়েছিলেন।  , তিনি ভারতে দ্বিতীয় এবং বিশ্বের দ্বাদশ অনূর্ধ্ব ১৬ মহিলা খেলোয়াড়। সেই সময়ে, তার ইলো রেটিং ছিল ২৩০০।
তিনি ১২ই আগস্ট ২০১৮ সালে রিগা, লাটভিয়ার রিগা টেকনিক্যাল ইউনিভার্সিটি ওপেন দাবা টুর্নামেন্টে একজন মহিলা গ্র্যান্ডমাস্টার (WGM) হয়েছিলেন।
বৈশালী অনলাইন অলিম্পিয়াড ২০২০ -এ স্বর্ণপদক বিজয়ী দলের অংশ ছিলেন, যেখানে ভারত তার প্রথম পদক জিতেছিল।
তিনি ২০২১ সালে তার আন্তর্জাতিক মাস্টার (IM) খেতাব পেয়েছিলেন। ২০২২ সালে, বৈশালী অষ্টম ফিশার মেমোরিয়াল জেতেন এবং ৭.০/৯ স্কোর করে তার দ্বিতীয় গ্র্যান্ডমাস্টার নর্ম অর্জন করেন।
বৈশালীকে ফিদে মহিলা স্পিড চেস চ্যাম্পিয়নশিপ ২০২২ -এ অংশগ্রহণের জন্য আমন্ত্রণ জানানো হয়েছিল, যেখানে তিনি প্রি-কোয়ার্টার-এ মহিলাদের বিশ্ব ব্লিটজ দাবা চ্যাম্পিয়ন বিবিসারা আসাউবায়েভাকে এবং কোয়ার্টার ফাইনালে স্বদেশী হারিকা দ্রোনাভাল্লিকে পরাজিত করেছিলেন।
বৈশালী ২০২২ সালের জুলাই-আগস্ট মাসে চেন্নাইয়ের মমল্লপুরমে ৪৪ তম দাবা অলিম্পিয়াডে মহিলা বিভাগে বোর্ড 3 তে খেলেছিলেন। এই প্রতিযোগিতায় ভারত মহিলা দল ব্রোঞ্জ পদক জিতেছে, এবং বৈশালী বোর্ড ৩-এর জন্য পৃথক ব্রোঞ্জ পদক জিতেছেন।
ক্লদ্‌ মাকেলেলে
ক্লদ্‌ মাকেলেলে (Claude Makélélé, জন্ম: ১৮ ফেব্রুয়ারি, ১৯৭৩) একজন সাবেক কৃতী ফরাসি ফুটবল খেলোয়াড় এবং বর্তমান সহকারী কোচ।
খেলোয়াড়ি জীবনে তিনি নান্তেস, মার্সেই, সেলতা ভিগো, রিয়াল মাদ্রিদ, চেলসি এবং সর্বশেষে অবসর নেওয়ার আগে প্যারিস সেইন্ট জার্মেই ক্লাবের পক্ষে মধ্যমাঠে খেলতেন। তিনি ফ্রান্স, স্পেন ও ইংল্যান্ডে লিগ শিরোপা জিতেন এবং রিয়াল মাদ্রিদের হয়ে খেলার সময় ২০০১-০২ উয়েফা চ্যাম্পিয়ন্স লিগ জিতেন। তিনি ফ্রান্স জাতীয় ফুটবল দলের হয়ে ১৩ বছর আন্তর্জাতিক প্রতিযোগিতায় অংশ নেন। ২০০৬ সালে অনুষ্ঠিত ফিফা বিশ্বকাপে তিনি ফ্রান্সের প্রতিনিধিত্ব করেন।
আশ্রয়ণ প্রকল্প
আশ্রয়ণ প্রকল্প (আশ্রয়ণ-২ প্রকল্প নামেও পরিচিত), বাংলাদেশের প্রধানমন্ত্রীর কার্যালয়ের অধীনস্থ একটি সরকারী উন্নয়ন প্রকল্প যার মাধ্যমে গৃহহীন এবং বাস্তুচ্যুত মানুষদের জন্য বাসস্থান নির্মাণ করা হয়। যুগ্ম সচিব মোঃ মাহবুব হোসেন এই প্রকল্পের প্রধান।
ইতিহাস
আশ্রয়ণ প্রকল্পটি ১৯৯৭ সালে বাংলাদেশ আওয়ামী লীগ সরকার গৃহহীনদের জন্য বাসস্থান তৈরির উদ্যোগ থেকে শুরু করেছিল। ২০১৮ সালে প্রকল্পটি ২০১৯ সালের মধ্যে ২৫০ হাজার গৃহহীন পরিবারের জন্য কক্সবাজারে ১৩৯টি মাল্টিলেভেল ভবন সম্পন্ন করার পরিকল্পনা ঘোষণা করে। ভবনগুলি সশস্ত্র বাহিনী বিভাগের অধীনে নির্মিত হয়েছে। নলডাঙ্গা উপজেলাতে প্রকল্পের প্রাপকরা অভিযোগ করেছেন, স্থানীয় ইউনিয়ন সদস্য ও বাংলাদেশ যুব লীগের সদস্যরা এই প্রকল্পে তালিকাভুক্তি নিশ্চিত করতে পরিবারের কাছে ঘুষ চেয়েছেন।
আশ্রয়ণ-৩
নোয়াখালী জেলার হাতিয়া উপজেলার ভাসান চরে বাংলাদেশের রোহিঙ্গা শরণার্থীদের জন্য একলক্ষ ঘর নির্মাণের লক্ষ্য নিয়ে আশ্রয়ণ-৩ প্রকল্পটি সম্প্রসারণের ঘোষণা করছ সরকার। ২০২০ সালের জানুয়ারিতে রোহিঙ্গা নেতা এবং মানবাধিকার গোষ্ঠীর বিরোধিতা সত্ত্বেও প্রকল্পটি এগিয়ে চলেছে। বাংলাদেশের শরণার্থী বিষয়ক মন্ত্রী বলেছিলেন যে এই দ্বীপটি "আবাসের জন্য প্রস্তুত", যদিও তিনি এই স্থানান্তরের কোন সময়সূচি দেননি। সরকার বিদেশি সাংবাদিক বা রোহিঙ্গা নেতাদের ভাসান চরে যাওয়ার অনুমতি দেয়নি। দ্বীপটি ২০ বছরেরও কম বয়সী এবং কেউ কেউ মনে করেন যে পরবর্তী বর্ষায় এটি অদৃশ্য হবে না এমন কোনও গ্যারান্টি নেই।
আজটেক সাম্রাজ্য
আজটেক সাম্রাজ্য, বা আনুষ্ঠানিক নাম ত্রৈধজোট (, উচ্চারণ: ইয়েশ্‌কান্ ৎলা'লোতোলোইয়ান্ [ˈjéːʃkaːn̥ t͡ɬaʔtoːˈlóːjaːn̥]), সময়কাল: ১৪২৫-১৫২১), একটি প্রাক-কলম্বীয় মেসোআমেরিকান জোটরাষ্ট্র ছিল, যা তিনটি নাওয়া আলতেপেৎল্ নগররাষ্ট্র: মেক্সিকো-তেনোচতিৎলান, তেশকোকো ও তেলাকোপান নিয়ে গড়ে উঠেছিল। ১৪২৮ সালে এই তিনটি নগররাষ্ট্র মেক্সিকো উপত্যকা পর্যন্ত স্পেনীয় কনকিসতিদোর যৌথবাহিনী দখল করে নেয় এবং তাদের স্থানীয় মিত্রদের সাহায্য নিয়ে স্পেনীয় বিজেতা এর্নান কোর্তেস ১৫২১ সালে আজটেকদের পরাজিত করে।
আজটেক সাম্রাজ্য ছিল সমসাময়িককালের মধ্য আমেরিকার সবচেয়ে সমৃদ্ধ ও ক্ষমতাধারী শক্তি। আমেরিকার আদিবাসীদের এই সাম্রাজ্য পশ্চিমে মেক্সিকো উপত্যকা থেকে পূর্বে মেক্সিকো উপসাগর এবং দক্ষিণে বর্তমান গুয়াতেমালা পর্যন্ত প্রসারিত ছিল। মধ্য আমেরিকার মায়া সভ্যতা থেকে প্রায় পাঁচশ মাইল পশ্চিমে অ্যাজটেকবাসীরা নতুন সভ্যতার উন্মেষ ঘটায়। আজকের মেক্সিকো সিটি যেখানে অবস্থিত সেখানেই অ্যাজটেক সাম্রাজ্যের গোড়াপত্তন হয়। এরা মেক্সিকোর আরও উত্তরের জনগোষ্ঠী ছিল। ত্রয়োদশ শতাব্দীতে তাঁরা মেক্সিকোর জলাশয়ের একটি দ্বীপে আধিপত্য বিস্তারের মাধ্যমে বসতি শুরু করে। তাদের প্রথম রাজার নাম তিতোন। তাদের রাজধানী ছিল তেনোচৎলান। ১৫২১ সালে স্পেনের নাবিক কোর্তেসের অধীনে স্পেনীয় ও স্থানীয় আজটেক বিদ্রোহীদের নিয়ে গঠিত যৌথবাহিনী দখল করে নিলে এই সাম্রাজ্যের অবসান ঘটে।
প্রশাসনিক ব্যবস্থা
left|থাম্ব|[[কোডেক বোটুরিনির প্রথম পাতা, মেক্সিকোর অভিপ্রয়াণ দেখানো হচ্ছে।]] আজটেক জাতি ছিল সুসংহত, কৃষিপ্রধান ও ধর্মনিয়ন্ত্রিত। ১৩ শতকের প্রথম দিকে এরা উত্তর দিক থেকে এসে মেক্সিকো উপত্যকায় বসতি স্থাপন করে। মেক্সিকো উপত্যকা ও এর আশেপাশের অঞ্চলে এসে তাঁরা প্রথমে বেশ কয়েকটি স্বাধীন নগররাষ্ট্রের প্রতিষ্ঠা করে। এইসব ছোট ছোট নগররাষ্ট্রগুলো ছিল মূলত রাজতান্ত্রিক। এই অঞ্চলে আজটেক জাতির লোকেরা আসার আগে থেকেই যেসব শহর ও বসতি ছিল, ধীরে ধীরে তাঁরাও আজটেক সংস্কৃতির সাথে একাত্ম হয়ে যায়।
রাজধানী
ধীরে ধীরে আজটেক জনসংখ্যা বাড়তে থাকে; ছোট গ্রাম থেকে তেনোচতিৎলান একটি বড় শহরে পরিণত হয়। আজটেকরা শক্তিশালী সেনাবাহিনীও গঠন করে। রাজধানী তেনোচতিৎলানই ছিল এ অঞ্চলের সকল ব্যবসা বাণিজ্যের প্রাণকেন্দ্র। ওই সময় প্রায় ২০ লক্ষ অধিবাসী নিয়ে তেনোচতিৎলান শহর ছিল তৎকালীন বিশ্বের সবচেয়ে বড় শহরগুলোর মধ্যে একটি।
ধর্ম
আজটেকরা প্রকৃতি পূজা করতো। তাঁরা ভূমি, বৃষ্টি ও সূর্যকে দেবতা মনে করতো এবং দেবতাকে সন্তুষ্ট করতে নরবলি দেয়া অপরিহার্য মনে করতো। তাঁরা বিশ্বাস করতো সূর্যকে প্রতিদিন সন্তুষ্ট করতে না পারলে পরের দিন আর সূর্য উঠবে না। সাধারণত বলি হিসেবে যুদ্ধবন্দী ও দাসদের ব্যবহার করা হতো এবং আজটেক যাজকরাই এ কাজ সম্পন্ন করতো।
কৃষি ও অর্থনীতি
কৃষিকাজ ছিল আজটেক অর্থনীতির প্রধান চালিকা। পাঁচটি হ্রদের সংযোগস্থলে মেক্সিকো উপত্যকার অববাহিকা ছিল। অতি উর্বর ও চাষ উপযোগী হলেও যথেষ্ট পরিমাণ জমি এখানে ছিল না। আজটেকরা পাহাড়ের ঢাল কেটে সেখানে চাষাবাদ শুরু করে। জমির সর্বো্চ্চ ব্যবহার নিশ্চিত করতে তাঁরা পানি সেচ ও সার দেয়া শুরু করে। তাদের সবচেয়ে বড় কৌশল ছিল ভাসমান কৃত্রিম দ্বীপ নির্মাণ। তাঁরা খাগড়া বুনে বিশাল আস্তরণ তৈরি করে ও তার উপর মাটি স্তূপ করে এ কৃত্রিম দ্বীপ বানাতো। পরে এগুলো তাঁরা হ্রদের পানিতে ছেড়ে দিতো। এ কৃত্রিম দ্বীপে তাঁরা শস্য, শাকসবজি ইত্যাদি চাষ করতে সমর্থ হয়।
আজটেকদের কোনো চাকাযুক্ত বাহন কিংবা বহনকারী জন্তু ছিল না, তাঁরা কাঁধে করে বা ডিঙি নৌকায় করে মালপত্র আনা-নেওয়া করতো। বিপজ্জনক জায়গাগুলোতে বণিকবহরের সাথে সৈন্যবাহিনী থাকতো।
সংস্কৃতি
thumb|220px|[[মেক্সিকো সিটিতে আজটেক দিনপঞ্জি বা আজটেক ক্যালেন্ডার।]] আজটেকদের সংস্কৃতিতে ধর্মীয় ধ্যান-ধারণার প্রভাব ছিল। গাছের বাকল ও দেয়ালে তাঁরা চমৎকার রঙের চিত্রকর্মের মাধ্যমে ধর্মীয় আচার অণুষ্ঠান, দেবতাদের প্রকাশ করতো।
আজটেক দিনপঞ্জি বা আজটেক ক্যালেন্ডার আজটেক সাম্রাজ্যের অন্যতম নিদর্শন হচ্ছে। এই দিনপঞ্জি ছিল একটি সুবিশাল পাথরের উপর খোদাই করা যার ভর ২২ মেট্রিক টন এবং ব্যাস ৩.৭ মিটার (১২ ফুট)। এ দিনপঞ্জি দিয়ে তারা পুরো মহাবিশ্বের প্রতীক হিসেবে চিন্তা করতো, যার কেন্দ্রে ছিল সূর্য। সূর্যের চারপাশে বিভিন্ন দিন ও বিভিন্ন স্বর্গ চক্রাকারে সাজানো।
শিক্ষাব্যবস্থা ও দর্শন
আজটেকরা পিকটোগ্রাফ বা চিত্র দ্বারা ভাব প্রকাশ ও বাণিজ্য সম্পন্ন করতো। তাঁরা চিত্রের মাধ্যমেই গণনা করতো; যা ছিল সংখ্যা ‘২০’ কে ভিত্তি করে। একটি পতাকার ছবি দ্বারা কোনো কিছুর পরিমাণ ২০টি বা ২০ গুণ (১×২০=২০) বোঝানো হতো, একটি দেবদারু গাছের ছবি দ্বারা সেটার ২০ গুণ অর্থাৎ ৪০০ বোঝানো হতো, একটি থলের ছবি দ্বারা তারও ২০ গুণ অর্থাৎ ৮০০০ বোঝানো হতো।
হাতিয়ার ও সরঞ্জাম
আজটেকরা সাদামাটা হাতে তৈরি হাতিয়ার দিয়ে দৈনন্দিন কাজকর্ম করতো। মহিলারা তুলা থেকে সূতা এবং সূতা দিয়ে তারা কাপড় বুনতে জানত। তারা কাপড়ে রঙ করে ও সেলাই করে বিভিন্ন নকশা অঙ্কন করতো। তাঁরা আগুনে পুড়িয়ে বিভিন্ন ধরনের মাটির পাত্রও তৈরি করতে পারতো। পাত্রগুলো সাদা বা লাল রঙের হতো এবং এগুলোতে সাদা-কালো নকশা আঁকা হতো।
ধাতুবিদ্যা
সমসাময়িক অন্যান্য জাতির লোকেরা লোহা ও ব্রোঞ্জের ব্যবহার জানলেও আজটেকরা এগুলো ব্যবহার জানতো না। কোনো কিছু কাটার কাজে তাঁরা বিভিন্ন ধরনের ধারালো শিলা ব্যবহার করতো।
সূচনা
thumb| 180px |left|ঈগলের নখরবন্দি সাপ, যা বর্তমানে [[মেক্সিকো|মেক্সিকোর জাতীয় প্রতীক।]] আজটেক সাম্রাজ্য সূচনা হবার অনেক আগে থেকেই মেক্সিকো উপত্যকা ছিল পূর্ণাঙ্গ সভ্যতার প্রাণকেন্দ্র। উর্বর অববাহিকার এই উপত্যকা ছিল সমুদ্রপৃষ্ঠ থেকে ২৪০০ মিটার উচ্চতায় এবং পাঁচটি হ্রদের সংযোগস্থলে। ১০০ থেকে ৬০০ সাল পর্যন্ত এ অঞ্চলে তেওতিওয়াকানরা শাসন করে। তেওতিওয়াকানদের পতনের পর তোলতেক জাতি উত্তরাঞ্চল থেকে এসে মধ্য মেক্সিকোতে বসবাস শুরু করে। এ জাতি দশম ও একাদশ শতাব্দিতে ব্যাপক উন্নতি অর্জন করতে সমর্থ হয়। ত্রয়োদশ শতাব্দীতে নাহুতলভাষী মিত্রবাহিনী তাদের আক্রমণ করে এবং মেক্সিকো উপত্যকা দখল করে নেয়। এ মিত্রবাহিনীর নেতৃত্বে ছিল মেক্সিকা জনগোষ্ঠী। নাহুতলভাষী এ জনগোষ্ঠীই পরবর্তীকালে "আজটেক" নামে পরিচিতি পায়।
কথিত আছে, আজটেকরা যখন মেক্সিকো উপত্যকায় আগমন করে তখন এক স্থানে এক ক্যাকটাসের উপর ঈগলের নখরবন্দি অবস্থায় একটি সাপ দেখতে পায়। ঐ স্থানেই তাঁরা সভ্যতার সূচনা করে যা পরবর্তীতে তেনোচতিৎলান শহরে পরিণত হয়। সাপ ও ঈগল এখনও আধুনিক মেক্সিকোর জাতীয় প্রতীক এবং জাতীয় পতাকা ও মুদ্রায় প্রতীকগুলো খুজেঁ পাওয়া যায়।
স্পেনীয় অধিক্রমণ
১৫১৯ সালে স্পেনীয় বিজেতা এর্নান কোর্তস প্রায় ৫০০ জনের এক স্পেনীয় বাহিনী নিয়ে স্বর্ণের সন্ধানে এ অঞ্চলে এসে পৌছায়। কোর্তেস আজটেকদের অন্যতম প্রতিদ্বন্দ্বী ৎলাশালান জাতির সাথে আঁতাত করে তেনোচতিৎলান প্রবেশ করার পরিকল্পনা করে। ৎলাশালান জাতির প্রায় ৪০০০ লোক স্প্যানিশ বাহিনীর সাথে যোগ দেয়। আজটেক বাহিনীর তুলনায় এ সংখ্যা ছিল সামান্য। ৮ই নভেম্বর ১৫১৯ সালে আজটেক সম্রাট দ্বিতীয় মন্টেজুমা স্পেনীয় অভিপ্রায় জানার জন্য তাদেরকে আক্রমণ না করে অণুপ্রবেশ করার সুযোগ দেয়।
স্পেনীয়রা বিপুল পরিমাণ স্বর্ণের খোঁজ পেয়ে এ অঞ্চল থেকে স্পেনে পাঠানো শুরু করে। শান্তিপূর্ণ অবস্থা স্বত্বেও এর্নান কোর্তেস বিশ্বাস করতো আজটেকরা এ অঞ্চল থেকে তাদেরকে একসময় বিতাড়িত করবে। তাই সাবধানতা হিসেবে তাঁরা আজটেক সম্রাট দ্বিতীয় মন্টেজুমাকে গোপনে আটক করে এবং স্পেনের রাজার বশ্যতা স্বীকার করতে বাধ্য করে। প্রায় ছয় মাস পর, এক ধর্মীয় সমাবেশে ২০০ জন গুরুত্বপূর্ণ আজটেক ব্যক্তিকে হত্যা করা হয়। ফলশ্রুতিতে আজটেক সৈন্যবাহিনী স্পেনীয় তেনোচতিৎলান শহর থেকে বের করে দেয়ার জন্য লড়াই শুরু করে। তাঁরা শহরের সেতুগুলো ধ্বংস করে ও স্পেনীয়দের বিতাড়িত করে হ্রদের দিকে নিয়ে যায়। অতিরিক্ত স্বর্ণের ভারে স্পেনীয় বাহিনীর নৌকা ডুবে প্রায় তিন-চতুর্থাংশ লোক মারা যায়।
এর্নান কোর্তেস পালিয়ে যেতে সমর্থ হয়। এর্নান কোর্তেস এরপর তাঁর বিপুল পরিমাণে আদিবাসী আমেরিকানদের আজটেকদের বিরূদ্ধে একত্রিত করে। এই যুদ্ধে আজটেকরা ধাতব অস্ত্র ও গোলাবারুদে সমৃদ্ধ স্পেনীয় বাহিনীর সাথে পেরে উঠে না। স্পেনীয়রা পুরো সাম্রাজ্য দখল করে নেয় এবং তেনোচতিৎলান শহরের পতন ঘটে।
তেনোচতিৎলান শহরের ধ্বংসাবশেষের উপরে স্পেনীয় মেক্সিকো সিটি তৈরি করে। বর্তমান মেক্সিকোর প্রেসিডেন্ট ভবন মন্টেজুমার প্রাসাদের উপরই তৈরি হয়েছে।
নিয়াতাক শরণার্থী শিবির
নিয়াতাক একটি আফগান শরণার্থী শিবির, যা ইরানের সিস্তান ও বেলুচিস্তান প্রদেশে অবস্থিত। ক্যাম্পটি ইরানের জাহেদান শহরের নিকটবর্তী। ক্যাম্পটি আফগানিস্তান সীমান্ত থেকে খুব বেশি দূরে না।
২০০১ সালের এক হিসাবানুযায়ী, ক্যাম্পটিতে প্রায় ৫,০০০ শরণার্থী বাস করে। এই ক্যাম্পে থাকা আফগানিস্তানের হাজরা ও পশতুন জাতির লোকদের মাঝে সংঘর্ষের নজির আছে ক্যাম্পটিতে।
২০০১ সালে মুক্তি পাওয়া বিখ্যাত ইরানি ছবি কান্দাহার - এর চিত্রগ্রহণ হয়েছিল ক্যাম্পটিতে।
ডিমোঁজেন সূচক
এই শতাব্দীর তিরিশ দশকের শুরুর দিকে গ্রামীণ বসতি বিন্যাসের ধরন নির্ণয়ে সর্বপ্রথম পদক্ষেপ নেন ফরাসি ভূগোলবিদ এ্যালবার্ট ডিমোঁজেন। তার পদ্ধতি অনুসরণ করে সংঘবদ্ধ ও বিক্ষিপ্ত বসতি শনাক্ত করা সম্ভব। বসতির ধরন ব্যাখ্যাদানকারী তার সূত্রটি নিম্নরূপ;
K=(E×N)÷T
এক্ষেত্রে;
K বসতি বিন্যাসের সূচক মান;
E প্রধান বসতির জনসংখ্যা ব্যতীত  ওই অঞ্চলের বসতিসমূহের মোট জনসংখ্যা;
N প্রধান বসতি বাদে ওই অঞ্চলের মোট বসতি সংখ্যা এবং
T ওই অঞ্চলের সর্বমোট জনসংখ্যা।
এখানে মনে রাখতে হবে যে, ডিমোঁজেন ফরাসি শুমারিতে প্রাপ্ত তথ্যের সদ্ব্যবহার করে সূত্রটি গঠন করেছেন। সুতরাং এই সূত্র পৃথিবীর অন্যান্য অঞ্চলে ব্যবহার যাবে কি না, তা নিয়েও যথেষ্ট সন্দেহ দেখা দেয়। এমন-কি এই সূত্রটি সমসাময়িক কালের ইউরোপের অন্যান্য দেশগুলোতেও তেমন সাফল্যের সঙ্গে ব্যবহার করা সম্ভব হয়নি।
গোপালদাস চৌধুরী
গোপালদাস চৌধুরী (Gopaldas Chowdhury) (১৮৮০ - ১৯৭০) পালি ও বাংলা ভাষায় বিভিন্ন গবেষণাগ্রন্থের লেখক। শিশুসাহিত্য, নাটক, উপন্যাস, ছোটগল্প ও সংগীত বিষয়ের ওপর তার বহু সমালোচনাগ্রন্থও আছে। ময়মনসিংহ ও শেরপুরে হাসপাতাল ও শিক্ষায়তন প্রতিষ্ঠায়, যাদবপুর যক্ষ্মা হাসপাতাল ও গোবিন্দকুমার হোম স্থাপনে এবং পানিহাটিতে জনসেবামূলক কাজে অর্থসাহায্য করেন। কলকাতা বিশ্ববিদ্যালয়ের সিন্ডিকেটের সদস্য ছিলেন। বাংলা ভাষা ও সাহিত্যের গবেষণার জন্য কলকাতা বিশ্ববিদ্যালয় কে এবং দীনেশচন্দ্র সেনকে অর্থ দিয়ে ও অন্যভাবে সহযোগিতা করেন।
জন্ম ও শিক্ষা
গোপালদাস চৌধুরীর জন্ম শেরপুর জেলার ধনী জমিদার গৃহে। তিনি শিক্ষা ও গবেষণায় বহুদিন ব্যয় করেন।
রডা কোম্পানির পিস্তল গোপনে রক্ষায় অবদান
১৯১৪ সনের ২৬ আগস্ট বিপ্লবী দলের জন্য শ্রীশচন্দ্র মিত্র ও অন্যান্যরা রডা কোম্পানির পিস্তল চুরি করেন। সেইদিনই দিবাগত রাত ৩টার দিকে মালামাল পুরোহিতের মারফৎ ময়মনসিংহের জমিদার গোপালদাস চৌধুরীর বাড়িতে সরান হয়।
তুমি শুধু আমার
তুমি শুধু আমার আবুল কালাম আজাদ পরিচালিত ২০০৩ সালের বাংলাদেশী প্রণয়ধর্মী চলচ্চিত্র। এর কাহিনী লিখেছেন মাহফুজুর রহমান, সংলাপ লিখেছেন যোশেফ শতাব্দী এবং চিত্রনাট্য লিখেছেন আবুল কালাম আজাদ। এতে শ্রেষ্ঠাংশে অভিনয় করেছেন ফেরদৌস আহমেদ, রত্না, কেয়া, বুলবুল আহমেদ ও দিলদার।
চলচ্চিত্রটি ২০০৩ সালের ১৭ই জানুয়ারি মুক্তি পায়। দিলদার এই চলচ্চিত্রে অভিনয়ের জন্য ২৮তম জাতীয় চলচ্চিত্র পুরস্কারে শ্রেষ্ঠ কৌতুক অভিনেতা বিভাগে পুরস্কার অর্জন করেন।
কাহিনি সংক্ষেপ
রাজু (ফেরদৌস আহমেদ) স্নাতক শেষ করে ঢাকায় চাকরির জন্য আসেন। কিন্তু ঘটনাক্রমে সে তার বন্ধুর ঠিকানা হারিয়ে ফেলে। উপার্জনের কোন ব্যবস্থা না পেয়ে সে তার রক্ত বিক্রি করে। এভাবে সে চৌধুরী সাহেবের (বুলবুল আহমেদ) সাথে পরিচিত হয়, যিনি তাকে তার অফিসে কাজের প্রস্তাব দেন। রাজুর দেওয়া রক্তে জীবন বেঁচে যাওয়া প্রীতি (কেয়া) তার প্রেমে পড়ে। কিন্তু রাজু তার স্মৃতিকে (রত্না) ভালোবাসে। প্রীতি তাদের সম্পর্কের ব্যাপারে জানতে পারলে স্মৃতিকে ডেকে এনে অপমান করে। এই ঘটনায় রাজুর প্রতিক্রিয়ায় প্রীতি আশাহত হয় এবং সে আত্মহত্যার চেষ্টা করে। রাজু আবারও তাকে রক্ত দিয়ে জীবন বাঁচায়, কিন্তু অপর একটি ঘটনার ফলে পুরো দৃশ্যপট পাল্টে যায়।
সঙ্গীত
চলচ্চিত্রটির সুর ও সঙ্গীত পরিচালনা করেছেন মান্নান মোহাম্মদ। গীত রচনা করেছেন রুকসানা কবীর কাকলী ও দেলোয়ার আরজুদা শরফ। গানে কণ্ঠ দিয়েছেন এন্ড্রু কিশোর, মনির খান ও মিতালি।
নারীবাদী আন্দোলন
নারীবাদী আন্দোলন বা নারী আন্দোলন বলতে সন্তানধারণ সংক্রান্ত অধিকার, গৃহ নির্যাতন, মাতৃত্বকালীন ছুটি, নারীদের সমান বেতন, নারীদের ভোটাধিকার, যৌন হয়রানি ও যৌন সহিংসতার মতো বিষয়গুলি সংস্কারের উদ্দেশ্য কতগুলি ধারাবাহিক রাজনৈতিক প্রচারাভিযানকে বোঝায়। জাতি ও সম্প্রদায়ভেদে এই আন্দোলনের অগ্রাধিকারপ্রাপ্ত বিষয়গুলি ভিন্ন ভিন্ন হতে পারে। যেমন কোনও দেশে নারীর যৌনাঙ্গহানির মতো ব্যাপারটির বিরোধিতা করা হতে পারে, আবার অন্য কোনও দেশে "কাচের ছাদ"-এর মতো ব্যাপারগুলি বিরোধিতার প্রধান উৎস হতে পারে।
পশ্চিমা বিশ্বের অংশবিশেষে নারীবাদী আন্দোলন তিনটি তরঙ্গের মধ্য দিয়ে অতিক্রম করেছে। প্রথম তরঙ্গের নারীবাদ মধ্যবিত্ত ও উচ্চবিত্ত শ্বেতাঙ্গ নারীদের সামাজিক অবস্থানকেন্দ্রিক ছিল এবং এসময় তাদের ভোটাধিকার ও পুরুষদের সাথে রাজনৈতিক সমতা অর্জনের ব্যাপারগুলির উপর বেশি গুরুত্ব দেওয়া হয়। দ্বিতীয় তরঙ্গের নারীবাদ নারীদের সামাজিক ও সাংস্কৃতিক বৈষম্যগুলির বিরুদ্ধে অধিকতর প্রতিরোধ গড়ে তোলার প্রচেষ্টা করে। প্রথম তরঙ্গের নারীবাদে মূলত মধ্যবিত্ত শ্বেতাঙ্গ নারীরা অংশগ্রহণ করলেও দ্বিতীয় তরঙ্গে অশ্বেতাঙ্গ নারী এবং উন্নয়নশীল দেশসমূহের নারীরা সংহতির লক্ষ্যে একত্রিত হন। একবিংশ শতকেরর প্রারম্ভে এসে তৃতীয় তরঙ্গের নারীবাদ শুরু হয় এবং এগুলিতে নারীদের বিরুদ্ধে আর্থিক, সামাজিক ও সাংস্কৃতিক বৈষম্যের মতো ব্যাপারগুলি গণ্য করার পাশাপাশি রাজনীতি ও গণমাধ্যমগুলিতে নারীর প্রভাব অধিকতর বৃদ্ধি করার মতো ব্যাপারগুলিতে নতুন করে প্রচারাভিযান চালানো হয়। নারীদের সন্তানধারণ সংক্রান্ত অধিকারসমূহ, বিশেষ করে গর্ভপাতের অধিকার ধরে রাখার ব্যাপারে নারীবাদীদের প্রচেষ্টা অব্যাহত থাকে। চতুর্থ তরঙ্গের নারীবাদ ক্ষমতার আন্তঃসংযুক্ত ব্যবস্থাগুলি কীভাবে সামাজিক স্তরীভবন ঘটিয়ে ঐতিহ্যগতভাবে প্রান্তিকায়িত দলসমূহের সৃষ্টি করে, সে ব্যাপারটির উপরে জোর দেয়।
ঢাকা বিশ্ববিদ্যালয় চলচ্চিত্র সংসদ
ঢাকা বিশ্ববিদ্যালয় চলচ্চিত্র সংসদ বাংলাদেশের চলচ্চিত্র আন্দোলনের সাথে যুক্ত একটি স্বেচ্ছাসেবী ছাত্র সংগঠন। এটি বাংলাদেশের চলচ্চিত্র আন্দোলনের পথিকৃৎ। ঢাকা বিশ্ববিদ্যালয় চলচ্চিত্র সংসদ সংক্ষেপে ডিইউএফএস নামেও পরিচিত। ডিইউএফএস বাংলাদেশ ফেডারেশন অব ফিল্ম সোসাইটির সদস্য।
ওয়ার্ল্ড ফিল্ম ম্যানিফেস্টিশন প্রোগ্রাম
চলচ্চিত্র সংসদকর্মীদের বিশ্বের সমকালীন ও ধ্রুপদী চলচ্চিত্রের সাথে পরিচয় করিয়ে দেওয়াই ডব্লিউএফএমপির প্রধান উদ্দেশ্য। ডব্লিউএফএমপি আসলে ভিউয়ারর্স ফোরাম নামে ১৯৯৮ সালের জুনে গ্যেটে ইন্সটিটিউট প্রথম প্রদর্শিত হয়। পরবর্তি দুই বছরে বিভিন্ন সাংস্কৃতিক কেন্দ্রে আরোও ১৪টি সেশন অনুষ্ঠিত হয়। এই উদ্যোগের নাম পরিবর্তিত হয়ে ডব্লিউএফএমপি নামে ২০০০ সালের সেপ্টেম্বরে নতুন ভাবে আত্নপ্রকাশ করে।
দীর্ঘ পথযাত্রায় ডব্লিউএফএমপির ১০০তম সেশন ২০১৩ সালের নভেম্বরে ছাত্র-শিক্ষক কেন্দ্রে অনুষ্ঠিত হয়।এখন পর্যন্ত এর ১২০টির মত আসর অনুষ্ঠিত হয়েছে।
ফ্ল্যাশব্যাক
ফ্ল্যাশব্যাক ডিইউএফএসর ত্রৈমাসিক প্রকাশনা।
পাঠচক্র
চলচ্চিত্রের খুঁটিনাটি, চলচ্চিত্র পরিভাষা-ইতিহাস, পৃথিবীর বিভিন্ন দেশের চলচ্চিত্র নিয়ে আলোচনা-সমালোচনা, পারষ্পরিক অভিজ্ঞতা-মতামত বিনিময় হয় পাঠচক্রে। এই আসর সকলের জন্য উন্মুক্ত।
ফিল্ম ওরিয়েন্টেশন ও ফিল্ম অ্যাপ্রিসিয়েশন কোর্স
সংগঠনের নতুন সদস্যদের চলচ্চিত্রের মৌলিক বিষয়সমূহের উপর প্রাথমিক ধারণা দিতে ফিল্ম ওরিয়েন্টেশন কোর্স এবং পরবর্তীতে চলচ্চিত্রের নানা গুরুত্বপূর্ণ বিষয়ের সাথে বিষদভাবে পরিচয় করিয়ে দিতে আয়োজন করা হয় ফিল্ম অ্যাপ্রিসিয়েশন কোর্স।
আন্তর্জাতিক আন্তঃবিশ্ববিদ্যালয় স্বল্প দৈর্ঘ্য চলচ্চিত্র উৎসব
২০০৭ সাল থেকে নিয়মিতভাবে আয়োজিত হয়ে আসছে এ উৎসব। বিশ্বের বিভিন্ন প্রান্ত থেকে চলচ্চিত্র প্রেমী বিশ্ববিদ্যালয় পড়ুয়া তরুণদের নির্মিত স্বল্পদৈর্ঘ্য চলচ্চিত্র নিয়ে এই আসর। ২০১৭ সালে উৎসবের ৯ম আসরে ৯৬টি দেশ থেকে ১৭০২টি চলচ্চিত্র জমা পড়ে। এর মধ্য থেকে ২০০টি চলচ্চিত্র প্রদর্শনের জন্য মনোনীত হয়। ঢাকাস্থ বিভিন্ন দেশের সাংস্কৃতিক কেন্দ্র, টিএসসি মিলনায়তন এবং স্টার সিনেপ্লেক্স এ চলচ্চিত্রগুলো প্রদর্শিত হয়। উৎসবের সেরা চলচ্চিত্র ‘জহির রায়হান পদক’ এবং সেরা বাংলাদেশী চলচ্চিত্র ‘তারেক মাসুদ পদক’ এ ভূষিত হয়।
নবীনদের জন্য চলচ্চিত্র
প্রতি বছর নতুন শিক্ষার্থীদের আগমনের পরপরই তাদের কলরবে বিশ্ববিদ্যালয় প্রাঙ্গণ যখন মুখরিত হয়ে ওঠে, তখনই তাদের বরণ করে নিতে আয়োজন করা হয় ফিল্ম ফর ফ্রেশার্স বা নবীনদের জন্য চলচ্চিত্র।
সদস্যতা
শুধুমাত্র প্রথম বর্ষের শিক্ষার্থীরা মৌখিক সাক্ষাৎকারে উত্তীর্ণ হয়ে সংসদের সদস্য পদ লাভ করেন। উল্লেখ্য, ঢাকা বিশ্ববিদ্যালয়ের ছাত্রত্ব থাকাকালীন সময়েই কেবল শিক্ষার্থীরা এই সংগঠনের সদস্য থাকতে পারবেন।
বিশ্ব চলচ্চিত্র দিবস উদযাপন
১৮৯৫ সালের ২৮ ডিসেম্বর ল্যুমিয়ের ভ্রাতৃদ্বয় ‘সিনেম্যাটোগ্রাফি’র মাধ্যমে প্রথম চলচ্চিত্র প্রদর্শন করেন। সেই থেকে বিশ্বের সবচেয়ে শক্তিশালী মাধ্যম চলচ্চিত্রের উদ্ভব। এই বিশেষ দিনকে স্মরণ করে ২৮ ডিসেম্বর ‘বিশ্ব চলচ্চিত্র দিবস’ পালন করা হয়। ঢাকা বিশ্ববিদ্যালয় চলচ্চিত্র সংসদ এদিন আয়োজন করে উন্মুক্ত চলচ্চিত্র প্রদর্শনী ও আলোচনা সভা।
অন্যান্য কার্যক্রম
ঢাকা বিশ্ববিদ্যালয় চলচ্চিত্র সংসদ জাতীয় শোক দিবস, মহান বিজয় দিবস, মহান স্বাধীনতা দিবস সহ বিভিন্ন জাতীয় দিবসে টিএসসি প্রাঙ্গণে উন্মুক্ত চলচ্চিত্র প্রদর্শনীর আয়োজন করে। বছরের বিভিন্ন সময়ে প্রখ্যাত চলচ্চিত্র ব্যক্তিত্বদের স্মরণে আয়োজন করা হয় উন্মুক্ত চলচ্চিত্র প্রদর্শনী ও আলোচনা সভার। পাশাপাশি চলচ্চিত্রের বিভিন্ন দিক বিবেচনায় আয়োজিত হয় বিষয়ভিত্তিক সেমিনার।
মহাবাক্য
মহাবাক্য (महावाक्य, ) বা মহাবাক্যসমূহ হল অদ্বৈত বেদান্ত কর্তৃক নির্ধারিত উপনিষদের "মহান বানী"।
প্রজ্ঞানং ব্রহ্ম
"প্রজ্ঞানং ব্রহ্ম" (प्रज्ञानम् ब्रह्म) হল ঋগ্বেদের ঐতরেয় উপনিষদে পাওয়া মহাবাক্য। পরমাত্মার চেতনা হল "প্রজ্ঞানং ব্রহ্ম"।
সবকিছুই চৈতন্য (চেতনা) দ্বারা উৎপন্ন হয়, এবং সবকিছুই চেতনার অপর নাম। জগৎ চেতনা দ্বারা পরিচালিত হয়। চেতনাই কারণ, চেতনাই ব্রহ্ম।
অয়ং আত্মা ব্রহ্ম
"অয়ং আত্মা ব্রহ্ম" (अयम् आत्मा ब्रह्म) হল অথর্ববেদের মুণ্ডক উপনিষদে পাওয়া মহাবাক্য।
অন্যান্য মহাবাক্যের মতো, এটিও ব্রহ্ম ও আত্মার একত্বকে ব্যাখ্যা করে, যা অদ্বৈত দর্শনের মূল নীতি। গুরু গীতা অনুসারে, "অয়ং আত্মা ব্রহ্ম" হল অভ্যাস বাক্য বা অনুশীলনের বিবৃতি।
তৎ ত্বং অসি
"তৎ ত্বং অসি" (तत् त्वम् असि) হল সামবেদের ছান্দোগ্য উপনিষদে পাওয়া মহাবাক্য।  অন্যান্য মহাবাক্যের মতো, এটি ব্রহ্ম ও আত্মার একত্বকেও ব্যাখ্যা করে যা অদ্বৈত দর্শনের মূল নীতি।